KOMISIJOS SPRENDIMAS
2005 m. birželio 14 d.
dėl Jungtinės Karalystės eurais apmokamų išlaidų, susidariusių dėl teisinių priemonių, susijusių su bendra žemės ūkio politika
(pranešta dokumentu Nr. C(2005) 1730)
(autentiškas tik tekstas anglų kalba)
(2005/443/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 gruodžio 15 d. Tarybos reglamentą (EB) Nr. 2799/98, nustatantį žemės ūkio politikos priemones dėl euro (1),
atsižvelgdama į 1998 m. gruodžio 22 d. Komisijos reglamentą (EB) Nr. 2808/98, nustatantį išsamias žemės ūkio pinigų politikos sistemos taikymo taisykles eurui žemės ūkyje (2), ypač į jo 12 straipsnio 4 dalį,
kadangi:
(1)
Pagal Reglamento Nr. 2799/98 (EB) 8 straipsnį, nedalyvaujančios valstybės narės, kurios ketina eurais apmokėti išlaidas, susidarančias dėl teisinių priemonių, susijusių su bendra žemės ūkio politika, turi imtis priemonių, užtikrinančių, kad euro naudojimas nesukurs sisteminio pranašumo prieš nacionalinę valiutą.
(2)
2001 m. sausio 30 d. Komisijos sprendimu 2001/121/EB dėl Jungtinės Karalystės eurais apmokamų išlaidų, susidariusių dėl teisinių priemonių, susijusių su bendra žemės ūkio politika ir panaikinantis Sprendimą 2000/328/EB (3), patvirtinantį, kad buvo tokios priemonės, apie kurias pranešė Jungtinė Karalystė.
(3)
2005 m. balandžio 14 d. Jungtinė Karalystė informavo Komisiją apie savo ketinimą pakeisti priemones, patvirtintas sprendimu 2001/121/EB, ir pranešė apie naujas priemones, turinčias užkirsti kelią bet kokiems euro naudojimo sisteminiams pranašumams prieš svarų sterlingus. Šis pranešimas buvo gautas 2005 m. balandžio 14 d.
(4)
Jungtinės Karalystės planuojamas priemones galima apibendrinti taip:
-
ūkio subjektams eurais turi būti išmokamos sumos, nurodytos Bendrijos teisės aktuose,
-
ūkio subjektai visiškai atsako už su valiutos kursu susijusią riziką, keičiant į svarus sterlingus,
-
ūkio subjektai turi tvirtai įsipareigoti mažiausiai vienus metus,
-
dėl bendrųjų ir kitų tiesioginių išmokų pagal 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams, su pakeitimais, padarytais reglamentais (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (4), ūkio subjektai gali pasirinkti mokėti eurais, pateikdami bendrąją paraišką, kaip nurodyta 2004 m. balandžio 21 d. Komisijos reglamento (EB) Nr. 796/2004, nustatančio išsamias kompleksinio paramos susiejimo, moduliavimo ir integruotos administravimo bei kontrolės sistemas, numatytas Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrą žemės ūkio politiką taisykles ir nustatančiame tam tikras paramos schemas ūkininkams, įgyvendinimo taisyklėse, 11 straipsnio 2 dalyje (5),
-
taikydami rinkos paramos priemones, ūkio subjektai prieš tris mėnesius praneša apie rengiamas atlikti operacijas eurais; taip pat prieš tris mėnesius pranešama apie tos operacijos atšaukimą; naujos išmokos eurais tuomet galimos praėjus tik vienerių metų laukimo laikotarpiui.
(5)
Šios priemonės atitinka tikslus, nustatytus Reglamentu (EB) Nr. 2799/98, visų pirma siekiančius apsaugoti nuo sistemingo euro naudojimo pranašumo prieš nacionalinę valiutą. Todėl jie turėtų būti patvirtinti.
(6)
Dėl šios priežasties Sprendimas 2001/121/EB turi būti panaikintas ir pakeistas šiuo sprendimu,
PRIĖMĖ ŠĮ SPRENDIMĄ:
1 straipsnis
Priede išvardytos 2005 m. balandžio 14 d. Jungtinės Karalystės praneštos priemonės, susijusios su eurais apmokomis išlaidomis, susidariusiomis dėl teisinių priemonių, susijusių su bendra žemės ūkio politika, yra patvirtinamos.
2 straipsnis
Sprendimas 2001/121/EB panaikinamas.
3 straipsnis
Šis sprendimas skirtas Didžiosios Britanijos ir Šiaurės Airijos Jungtinei Karalystei.
Priimta Briuselyje, 2005 m. birželio 14 d.